cyanic-selkie/wikianc huggingface dataset:
Rising for the Moon
Dette var det siste Fairport-albumet som gjekk inn på den britiske albumlista før Red & Gold i 1989. Albumet nådde 52. plass på lista og låg der berre ei veke. Bandet (og særleg Denny) håpte på at Rising For The Moon endeleg skulle verte gjennombrotsalbumet deira, men uheldigvis vart det aldri så populært og i desember 1975, etter å ha turnert med albumet, forlet Donahue bandet, etterfølgd av Denny og Lucas kort tid etter. Pegg, Swarbrick og Rowland heldt fram i bandet og nytta erstattarar før dei klarte å overtale Simon Nicol om å kome attende.
Prisar og nominasjonar mottekne av Justin Bieber
American Music Awards
American Music Awards er ei prisutdeling som vart skipa av Dick Clark i 1973. Bieber har vunne sju av dei åtte prisane han har vore nominert til.
BET Awards
BET Awards er ein prisutdeling for å anerkjenne afroamerikanarar og andre minoriteter innan musikk, skodespel, sport og anna. Bieber har vore nominert éin gong.
LADSPA
LADSPA er eit etter måten enkelt plugginngrensesnitt og utviklarane har lagt meir fokus på stabilitet og kompabilitet enn på å tilby eit stort mangfald av funksjonar. DSSI er eit pluginn som utvidar LADSPA med instrumentpluginn. LV2 er etterfylgjaren til LADSPA.
9K37 Buk
9K37 Buk eller Buk M1 (russisk Бук М1, der Бук tyder 'bøketre'), med NATO-kallenamn SA-11 Gadfly er eit sovjetisk mellomdistanse-luftvernsmissilsystem med rakettmotor og radarstøtta målfatning. Systemet vart konstruert med tanke på bruk mot jagarfly, helikopter og kryssarmissil. Det vart fasa inn frå 1980 i det sovjetiske militære våpensystemet og erstatta då rakettsystemet 2K12 Kub. Den moderniserte typen Buk-M1 har betre rekkjevidde og elektronikk. Fire mann er nok til å operera systemet.
Etterfølgjarsystemet heiter Buk-M1-2.
Missil og styring
Kvart missil er 5,55 meter langt, veg 690 kg og ber ei relativt kraftig sprenglading på 70 kg. Det inneber mellom anna at direkte treff på målet ikkje er heilt påkravd; detonasjon i nærleiken vil òg føra til valdsam skade. Framdrifta skjer ved hjelp av ein startmotor med fast brensel. Etter at startmotoren er utbrent vert den tomme hylsa nytta til forbrenningskammer for ein ramjet-motor som vert driven av flytande brensel. Dette gjev missilet ei god rekkjevidde i høve til storleiken, og ein høg akselerasjonsfart i innleiingsfasen. Farten kjem opp i 3 x farta til lyden.
Missilsystemet skal ha følgjande sannsyn for nedskyting:
Batteriet krev fem minutt til å setjast i stand før det er klart til å brukast mot mål. Det er i transportferdig stand att etter 5 minutt. Reaksjonstid frå målsporing til missilavfyring er 22 sekund.
Setting Me Up
«Setting Me Up» er ein song skriven av Mark Knopfler. Han vart opphavleg spelt inn av den britiske rockegruppa Dire Straits på debutalbumet deira i 1978, men ikkje gjeven ut som singel. Ken Tucker i Rolling Stone skildra songen som eit «himmelsk nummer» som kombinerer humor med bitterheit, trass i at temaet er eit typisk kjærleiksforhold som har gått skeis. Tucker skreiv at innverknaden til songen vert forsterka av den knurrande tonen i stemma til Knopfler og den country-aktige gitarsoloen. Carly Darling i Billboard Magazine roste rockabillygitaren i songen, men kritiserte teksten.
Handball-NM 2008/Kvinner
Noregsmeisterskapen i handball 2008 for kvinner vart vunne av Larvik Håndballklubb etter finalesiger 30 – 29 over Byåsen Idrettslag frå Trondheim.
Setting Me Up
Songen var med på det doble konsertalbumet til Eric Clapton frå 1980, Just One Night, med Albert Lee på solovokal. Albert Lee har òg spelt inn songen på albumet Hiding, med korvokal av Don Everly.
«Setting Me Up» er ein av fem songar som utgjevaren til Knopfler gav ut på ein countrydemo, utan samtykke frå Knopfler. Dette førte til at fleire countryartistar spelte inn denne og andre songar av Knopfler. Den amerikanske countrygruppa Highway 101 spelte songen i 1988 på albumet Highway 101² og gav han ut som den tredje singelen frå albumet i januar 1989. Songen nådde 7. plassen på Billboard Hot Country Singles-lista i april 1989.
Handball-NM 2008/Kvinner
Finalen
Finalen vart avvikla i Oslo Spektrum laurdag 27. desember 2008 framfor 5 487 tilskodarar. Byåsen var i føringa i fyrste omgang. Ved pause stod det 15 – 14 til laget frå Trondheim. I den andre omgangen leia Byåsen til nokre feil i angrep gjorde at Larvik kom framom. Byåsen snudde så kampen att og leia med to mål då fem minuttar gjenstod. I dei siste minutta av oppgjeret kom Larvik med ein sluttspurt og vende finalen om til triumf og klubbens niande kongepokal. Sluttresultatet vart 30 – 29 til Larvik.
Larvik sine toppskårarar vart Linn-Kristin Riegelhuth og Heidi Løke, begge med 8 nettkjenningar. Elles stod Tine Stange for 5 mål, Tonje Larsen 4, Karoline Breivang 2, medan Sara Breistøl, Tine Kristiansen og Kari Mette Johansen skåra 1 mål kvar. Lene Rantala var målvakt.
Byåsen-måla kom frå Camilla Herrem 6, Ida Alstad 6, Marte Snorroeggen 5, Marit Malm Frafjord 4, Vigdis Hårsaker 4, Inga Berit Svestad 4. Målvakt: Kari Aalvik Grimsbø.
Cornelis Floris de Vriendt
Cornelis Floris ) var ein nederlandsk arkitekt og bilethoggar under renessansen.
Floris var aktiv i Antwerpen der han også var medlem av Sint-Lucasgildet. Han hadde eit bilethoggarverksted kor det blei sendt ut praktmonument laga av marmor og sort kalksten til store delar av Nord-Europa. Han leverte fleire gravmonument til Danmark, blant anna gravmonumentet over Kristian III til Roskilde domkyrkje og over Fredrik I i Schleswig domkyrkje. I Danmark fekk stilen stor utbredelse og vert kalla Florisstil.
Handball-NM 2008/Kvinner
Finalen
Ingen utvisingar til nokon av laga.
Cornelis Floris de Vriendt
Han spela ei viktig rolle ved oppføringa av Antwerpen rådhus.
Floris var bror av målaren Frans Floris.
Fylkesveg 576 i Rogaland
Fylkesveg 576 i Rogaland går mellom Østhus og Hodne i Rennesøy kommune. Vegen er 1,5 km lang.
Romsonden Lucy
Lucy er ein planlagd NASA-romsonde til jupitertrojanane. Han vil etter planen skytast opp i 2021 og nytta 12 år på å vitja sju ulike asteroidar. Desse er éin hovudbelteasteroide og seks jupitertrojanar, der to av jupitertrojanane høyrer til det same binærsystemet.
Ferkingstad
Ferkingstad er eit sokn og ei bygd i Karmøy kommune, som ligg på sørvestsida av øya, sør for Åkrehamn og nord for Skudeneshavn. Det har nesten 1 600 innbyggjarar (2013) og høyrer til Karmøy prosti. Før Karmøy kommune vart oppretta i 1965 var soknet ein del av gamle Skudenes kommune.
Øyvind Hilmarsen
Øyvind Hilmarsen  er ein norsk politikar frå Høgre. Han var byrådsleiar i Tromsø kommune frå 2011 til 2015. Han har vore medlem av Tromsø kommunestyre sidan 1991.
Mount Nubian
Mount Nubian er eit spisst fjell på enden av ein rygg skapt av ein lavastraum, 1 nautisk mil (19 km) søraust for Mount Aurora på Black Island i Ross Archipelago. Fjell består av glinsande basalt og ser særs svart ut. Det vart namngjeve av geolog-gruppa frå New Zealand Geological Survey Antarctic Expedition (NZGSAE) (1958–59) etter ei stamme i Sudan, og i tråd med namnet på Black Island.
Ellen Øseth
Ellen Øseth er ein norsk master i fiskerifag og  SV-politikar. Ho har vore tilsett ved Norsk Polarinstitutt i ei årrekkje, frå 2022 som assisterande direktør. Øseth har også vore fylkespolitikar i Troms fylke, og statssekretær i Miljøverndepartementet.
Virke
Øseth studerte frå 2001 til 2008 fiskerifagstudiet ved Noregs fiskerihøgskole ved Universitetet i Tromsø, og oppnådde mastergrad i faget. Ho skreiv hovudoppgåve om forvalting av kongekrabbe.
Frå 2009 til 2017 var ho klimarådgivar og seniorrådgivar i Norsk Polarinstitutt. Frå 2017 til 2022 var ho seksjonsleiar i Miljørådgivningseksjonen same stad. Frå 1. januar 2022 var ho tilsett som assisterande direktør ved polarinstituttet.
Frå 2003 til 2019 var Øseth fylkespolitikar i Troms for SV. I 2013 vart ho utnemnd til statsekretær for miljøvernminister Bård Vegar Solhjell.
Knut Rumohr
Knut Lindstrøm Rumohr var ein norsk grafikar og målar frå Frønningen i Sogn, mest kjend for sine abstrakte måleri med utgangspunkt i naturinntrykk.
Liv
I 1934/35 gjekk han på Bergen Kunsthåndverkskole, deretter var han frå 1935 til 1938 elev ved Statens Håndverks- og Kunstindustriskole i Oslo. Åra 1938-41 gjekk han i lære hos Jean Heiberg og Georg Jacobsen ved Statens Kunstakademi.
Rumohr debuterte som grafikar på Haustutstillinga i 1939 med fargetresnittet Fanter. Fire år seinare heldt han si fyrste soloutstilling i hovudstaden. Framover arbeidde han mykje med tresnitt, særleg xylografi. Hans abstrakte bilete er prega av det ornamentale i norsk folkekunst, samt folkekunst frå Nord-Afrika, dit Rumohr reiste fleire gongar.
Slaget ved La Prairie
Slaget ved La Prairie (11. august 1691) var eit åtak på busetnaden La Prairie i Ny-Frankrike, ein grensebusetnad ikkje langt frå Montreal. Ein engelsk og indiansk styrke kom nordover frå Albany og angreip Montreal, men vart driven attende med store tap av franskmennene og deira indianske allierte.
Hour of the Wolf av Steppenwolf
Hour of the Wolf er det åttande studioalbumet til det kanadisk-amerikanske rockebandet Steppenwolf. Albumet kom ut i september 1975 på Epic Records. Andy Chapin erstatta den mangeårige klaverspelaren Goldy McJohn på dette albumet.
Mottaking
AllMusic gav albumet ei negativ retrospektiv melding, og sa at alle låtane var kompetente, men at dei låg for tett opp til Steppenwolf-formlar som allereie var utprøvde.
Salslister
Album - Billboard (USA)
Post-punk
Post-punk er ein mangfaldig variant av rock som dukka opp i kjølvatnet av punken i 1970-åra, der artistane gjekk bort frå råskapen i punken og i staden eksperimenterte langt meir musikalsk. I eit forsøk på å bryte med rocketradisjonen, brukte post-punk-artistane elektronisk musikk, svarte dansestilar og det avantgarde, i tillegg til ny innspelingsteknologi og produksjonsteknikkar. Rørsla blanda òg ofte musikken med kunst og politikk, og artistane var inspirerte av kjelder som modernistisk litteratur, kritisk teori, film og performance art. I lag med desse utviklingane innan musikken var det samfunn som produserte visuell kunst, multimedia-performance, sjølvstendige plateselskap og fanziner.
Post-punk var nært knytt til utviklinga av underordna sjangrar som gotisk rock, no wave og industriell musikk. Tidlege grupper innan sjangeren var Siouxsie and the Banshees, Wire, Public Image Ltd, Devo, Joy Division, Talking Heads, The Pop Group, Gang of Four, Throbbing Gristle og The Contortions. I midten av 1980-åra hadde mykje av rørsla forsvunne, men gjeve drivkraft for New Pop-rørsla og den påfølgjande alternative og sjølvstendige musikken.
Love the One You're With
«Love the One You're With» er ein song av Stephen Stills. Han kom ut som den første singelen frå debutalbumet hans, Stephen Stills i november 1970. Songen var inspirert av ein merknad Stills høyrde frå musikaren Billy Preston, og vart den største hitsingelen hans. Singelen nådde 14. plassen på Billboard Hot 100 tidleg i 1971. David Crosby og Graham Nash, som i lag med Stills var medlem av Crosby, Stills & Nash, song korvokal på songen. Songen vart sidan spelt inn av ei rekkje artistar, som Aretha Franklin, The Isley Brothers, Bucks Fizz og Luther Vandross.
Bakgrunn
Stills skreiv songen eter å ha blitt inspirert av linja «If you can't be with the one you love, love the one you're with» som var noko musikaren Billy Preston ofte sa. Stills spurte han om han kunne bruke linja i ein song og Preston gjekk med på det.
Eit konsertopptak av Crosby, Stills, Nash and Young finst på albumet deira 4 Way Street. Ein soloversjon av Stills finst på Crosby, Stills and Nash-albumet Demos.
Fredrik Nyberg
Fredrik Nyberg er ein svensk tidlegare alpin skirennar frå Skön i Sundsvall i Västernorrlands län som vann sju renn i verdscupen i alpine greiner i tida 1990-2001.
Aktiv
Nyberg debuterte i verdscupen i alpine greiner i desember 1988. Den 5. mars 1990 tok han i Veysonnaz den fyrste av seks verdscup-sigrar i storslalåm. Fire månader seinare, i byrjinga av juli månad vann han opningrennet i verdscupsesongen 1990/91. Rennet fann stad i Mount Hutt i New Zealand.
Love the One You're With
Bucks Fizz-versjonen
Den britiske popgruppa Bucks Fizz spelte inn songen som den attande singelen deira i 1986. Singelen kom ut i august og nådde 47. plassen på den britiske singellista.
Jazmin Sawyers
Jazmin Sawyers er ein britisk friidrettsutøvar frå Stoke-on-Trent som vann sølvmedaljen i lengdehopp ved EM i friidrett 2016 og bronsemedaljen i øvinga ved EM i friidrett 2022. Ho sette personleg rekord med 6,90 meter då ho 6. juni 2021 sigra i eit stemne i Chula Vista i California.
Love the One You're With
Luther Vandross-versjonen
Luther Vandross gav ut ein versjon av songen i 1994 på albumet hans Songs. Songen nådde topp 30 på Billboard's Hot R&B Singles, 33. plassen på Billboard's Hot Adult Contemporary Tracks og Vandross fekk ein Grammy-nominasjon for beste mannlege popsong.
Fredrik Nyberg
Aktiv
Han deltok i fem olympiske vinterleikar, 1992-2006, der hans beste resultat var femteplassen i storslalåm i Vinter-OL 2006 i Torino. Også frå dei alpine verdsmeisterskapane reiste han medaljelaus heim, nærast var han under VM i alpine greiner 1999 i Vail i delstaten Colorado der han vart nummer fire i storslalåm.
I nettopp Vail tok Nyberg sin einaste verdscupsiger i super-G den 3. desember, fire år etter han sist stod på toppen av sigerspallen. Eitt år seinare vann han i Kranjska Gora sin sjuande og siste verdscupsiger i eit storslalåmrenn, åtte sesongar etter sin fyrste siger på staden.
I november 2006 pådrog Nyberg seg store skadar i høgre kne etter eit fall under trening i Reiteralm, noko som førte til mista VM på heimebane og at han la opp.
Pazardzhik Point
Pazardzhik Point (bulgarsk нос Пазарджик, ‘Nos Pazardzhik’) er eit nes på søraustkysten av Snow Island i Sør-Shetlandsøyane i Antarktis som ligg 2,1 km aust-nordaust for Cape Conway og 9,9 km sørvest for Hall Peninsula. Neset er snøfritt om sommaren.
Neset er kalla opp etter byen Pazardzjik sør i Bulgaria.
Nitzanim
Nitzanim (hebraisk skrift נִצָּנִים, tyder Knoppar) er ein kibbutz sør i Israel. Han ligg mellom Ashkelon og Ashdod på Nitzanim-sanddynene og høyrer til Hof Ashkelon regionale kommune. I 2006 hadde han 343 innbyggjarar.
Kibbutzen vart grunnlagd etter Jewish National Fund kjøpte eit landområde og eit stort hus kalla «herskapshuset» i 1942. Dei første innbyggjarane var immigrantar, mellom andre Holocaust-overlevande. Han tok seinare i mot fleire immigrantar frå Polen og Romania.
Kibbutzen vart erobra av den egyptiske hæren under den arabisk-israelske krigen i 1948 i slaget ved Nitzanim, men vart teken attende av israelske styrkar mot slutten av krigen. Busetnaden vart så flytta kring fire kilometer sørover frå den opphavlege plasseringa. I 1949 vart Nitzanim ungdomslandsby grunnlagd på den opphavlege staden. Ungdomslandsbyen vart nedlagd i 1990 og i 1990-åra vart fellesbusetnaden Nitzan grunnlagd på staden.
O'Brien Peak
O'Brien Peak er eit fjell, 670 moh, som ligg 3 nautiske mil (6 km) vest for heilt nord i Medina Peaks, langs kanten av Rossbarrieren. Det vart oppdaga i desember 1929 av eit geologisk lag under Byrd-ekspedisjonen leia av Laurence Gould, og vart namngjeven av Byrd etter John S. O'Brien, som var landmålar i gruppa.
Guvernement i Oman
Sidan 28. oktober 2011 er Oman delt inn i elleve guvernement (muhafazah):
Kvart guvernement er vidare delt inn i provinsar (wilayat).
Regionar og guvernement før 2011
Før 28. oktober 2011 var Oman delt inn i fem regionar (mintaqah) og fire guvernement (muhafazah). Det fjerde guvernementet, Buraymi, vart oppretta i oktober 2006 frå delar av regionen Ad Dhahirah. Regionane var vidare delt inn i 61 provinsar.
Nine av Fairport Convention
Nine er det niande studioalbumet til den britiske folkrockgruppa Fairport Convention og ifølgje Allmusic det mest ujamne albumet deira. Det er det andre albumet deira med Trevor Lucas og Jerry Donahue, og ingen av dei originale medlemmane i bandet var med lenger.
«Polly on the Shore» vart spelt inn på ny i 2000-åra (med berre Dave Pegg att frå besetninga på denne plata) for albumet deira Sense of Occasion i 2007, med Simon Nicol på solovokal. Den same besetninga spelte seinare inn att «The Hexhamshire Lass» i eit nytt arrangement i 2012 på By Popular Request. Denne versjonen hadde Chris Leslie på solovokal.
Falnes
Falnes er eit sokn i Karmøy kommune, som ligg sørlegast på øya. Det har nesten 3 900 innbyggjarar (2013), dei fleste av dei i tettstaden Skudeneshavn, og høyrer til Karmøy prosti. Falnes kyrkje ligg like aust for .Skudeneshavn. Før Karmøy kommune vart oppretta i 1965 var soknet ein del av gamle Skudenes kommune.
Alfred Bester
Alfred Bester var ein amerikansk science fiction-forfattar. Blant dei mest kjente verka hans er romanen The Demolished Man frå 1953. Verket gav han den første Hugo-prisen som blei delt ut.
På norsk føreligg romanen The Stars My Destination (1956) som Mannen som ikke ville dø i omsetjing av Tor Edvin Dahl på Gyldendal Norsk Forlag i 1973. Dessutan er novella «They don't make life like they used to» omsett til «Siste par ut» for antologien Østenfor sol (Bokklubben 1969) og «Fondly Fahrenheit» til «Herlige Celsius» for antologien Jeg - en maskin (Gyldendal Norsk Forlag 1973).
Radioteatret sendte i 1981 ei dramatisering av The Demolished Man i form av høyrespelet Demolisjon. Stykket var omsett og regissert av Nils Nordberg, og hadde blant andre Kai Remlov, Lise Fjeldstad og Sossen Krogh på rollelista.
Lahti-renna 1974
Dei årlege internasjonale skirenna i Lahti 1974 vart avvikla dagane 1. – 3. mars. Vinnarane av dei sju ulike senior-tevlingane kom frå fire ulike land. Sovjetunionen sanka tre triumfar, på 10 km ved Galina Kulakova, på 15 km ved Vasilij P. Rotsjev og i det eine hopprennet ved Aleksej Borovitin. Tsjekkoslovakia fekk to to sigrar, fyrst i 3 x 5 km stafett for kvinner og så i hoppbakken om sundagen ved Leos Skoda. Polske Jan Legierski vann kombinertrennet og arrangørlandets Juhani Repo femmila.
Veivaksel
Veivaksel eller veivaksling er ein motoraksel som kan overføre stempelrørsla til drivhjul, mellomaksel eller anna ved hjelp av ei eller fleire veiver.
Lahti-renna 1974
15 km
<br style="clear:both;" />
Veivaksel
I ein stempelmotor finst veivakselen under sylinderane og er kopla til stempla ved hjelp av rådar. Når stempla går opp og ned, går veivakselen rundt. I dei fleste motorar er veivakselen kopla til ein girkasse via ein clutch i den eine enden, og har fleire reimhjul i den andre enden som driv kamakselen, vasspumpa, dynamoen og eventuelt vifte, air conditioning, kompressor og så vidare.
Veivakselen går rundt i glidelager, og er avhengig av å bli smurt kontinuerlig.
Lahti-renna 1974
Hopprenn, laurdag
<br style="clear:both;" />
Hopprenn, sundag
<br style="clear:both;" />
10 km
<br style="clear:both;" />
3 x 5 km stafett
<br style="clear:both" />
Fylkesveg 577 i Rogaland
Fylkesveg 577 i Rogaland går mellom Nordbø og Dalåker i Rennesøy kommune. Vegen er 1,3 km lang.
Rossabø kyrkje
Rossabø kyrkje er ei arbeidskyrkje frå 1972 i Haugesund kommune i Rogaland fylke. Byggverket er i mur. Sjølve kyrkjesalen har 360 sitjeplassar. Dette kan utvidast til 600 når ein tek i bruk kyrkjelydssalen.
Tapti
Tapti eller Tapi er ei elv i sentrale India, og dannar saman med Narmada ei av grensene mellom Nord- og Sør-India. Elva er rundt 724 km lang og renn frå aust til vest. Rundt 300 km frå munningen er farbar med mindre farkostar. Ho er ei av dei sørindiske hovudelvane, og er heilag for hinduar.
Rossabø kyrkje
Altarutsmykkinga er ved Veslemøy Nystedt Stoltenberg.
Tapti
Tapti har utspring aust nær Betul i Mahadeofjella i Satpurakjeda, sør i delstaten Madhya Pradesh. Nedbørsområdet er rundt 77 800 kvadratkilometer. Ho renn sørvest nesten parallelt med Narmada, mellom Satpurafjella og norddelen av dei vestlege Ghatfjella. I Khambhat-bukta nedanfor Surat dannar ho eit breidt estuar.
Malwina Kopron
Malwina Kopron er ein polsk friidrettsutøvar frå Puławy som vann bronsemedaljen i sleggjekasting under så vel VM i friidrett 2017 som ved Sommar-OL i 2021. Ho har ein personleg rekord på 76,85 meter frå då ho sigra i øvinga under unversiaden 2017 i Taipei på Taiwan.
Tapti
Større byar langs elva er Multai, Nepanagar, Betul og Burhanpur i Madhya Pradesh, Bhusawal i Maharashtra og Surat i Gujarat. Nokre viktige bruer er Sawalde-brua i Dhule på National Highway 3 og jernbanebrua ved Bhusawal på strekninga mellom Bhusawal og Khandwa på Central Railway.
Balkh
Balkh er ein liten by i Balkh-provinsen i Afghanistan. Han ligg omtrent 20 km nordvest av administrasjonssenteret til provinsen Mazar-e Sharif, og 74 km sør for Amu-Darja, kjent som Oxus-elva i antikken, som tidlegare rann forbi Balkh. Den antikke byen skal vera den eldste i Afghanistan. Han er blitt knytt til det vediske namnet Bhakri, og var tidlegare kjend som Zainaspa. Balkh er no for det meste ei mengd ruinar, plassert rundt 12 km frå den høgre breidda av Balkh-elva, 366 moh.
Historie
Forandring i klimaet har ført til ørkenspreiing sidan antikken, då regionen var svært fruktbar. Innbyggjarane er medvitne den gamle historia og stordommen til byen, som blir kalla Mor til byane. Det blir også hevda at Zoroaster talte i Balkh og er gravlagd der. Grunnleggigna av byen blir mytisk tilskriven Kaiomurs, den persiske Romulus. Det er sikkert at på eit tidleg tidspunkt var byen ein rival til Ekbatana, Ninive og Babylonia. Bactra blei erobra av Aleksander den store i 328 f.Kr.
I lang tid var byen og landet det sentrale setet til religionen parsisme eller zoroastrisme. Grunnleggjaren, Zoroaster, døydde innanfor bymurane ifølgje den persiske diktaren Firdousi. I eit eldtempel i Balkh heldt kasmirske brahminer kalla Pramukh lampene brennande. Tempelet konverterte seinare og har namnet Nava Vihara (Navbahar) i persiske nedtegnelser.
Memoarene til Xuanzang fortel av på 600-talet var det i byen, eller området rundt, rundt hundre buddhistiske kloster, med 3 000 tilhengarar, ei stor mengd stupaer og andre religiøse byggverk. Det mest spesielle var Nau Behar (avci Bihara eller
'Nytt kloster') som hadde ein kostbar statue av Buddha. Den arabiske geografen Yaqtit Ibn-Haukal, som vitja byen på 900-talert, skildra Balkh som bygd av leire med vollgraver og seks portar. Han nemnde òg eit slott og ein moské.
Under den islamske erobringa av Persia på 600-talet var Balkh ein sikker base i motstanden og ei sikker hamn for den persiske keisaren Yedzgird som flykta hit frå srtyrkane til Umar.
Ibn Sina (Avicenna) var ein tadsjikar fødd i Balkh i 980, og var den mest kjende filosofen og forskaren på si tid. Han er spesielt kjend for innsatsen sin innan aristotelisk filosofi og medisin. Verka hans dukka opp i Toledo i Spania der dei blei kopiert og hadde innverknad på framvoksteren av aristotelisk filosofi i Europa på 1100-talet.
Idrisi snakka på 1100-talet om at byen hadde eit variert utdanningstilbod og heldt fram aktivt med handel. Det var fleire viktige kommersielle ruter frå byen, som strekte seg så langt som til India og Kina.
Djengis Khan plyndra Balkh, slakta innbyggjarane og jamna alle bygningar som kunne forsvara byen med jorda, same handsaming som Timur Lenk igjen utsette byen for i på 1300-talet. På trass av dette kunne Marco Polo rosa byen i det følgjande hundreåret.
På 1500-talet inntok usbekarar Balkh. Stormogulen Shah Jahan kjempa nyttelaust mot dei i fleire år i 1640-åra. Aurangzeb hadde sete i byen i fleire år i ungdommen. I 1736 erobra Nadir Shah byen. Under Durrani-dynastiet fall han i hendene på pasjtunarane, han blei erobra av Shah Murad av Kunduz i 1820, og ei tid var han underlagt av khanen av Bukhara. I 1850 erobra Mohammed Akram Khan Balkh, og frå den tida blei byen verande den under afghansk styre.
Balkh i 1911
På grunn av malariafaren ved Balkh i regntida flytta det regionale administrasjonssenteret i til Mazar-e Sharif i 1870-åra.
I 1911 bestod Balkh av ei busetjing med rundt 500 afghanarar, ein koloni jødar og ein liten basar plassert midt i ei mengd ruinar og område med skrot.
Gjennom den vestlege porten (Akcha), passerte ein under tre boger, som blei kjende att som restane av den tidlegare fredagsmoskeen (Jama Masjid). Dei ytre murane, for det meste forfalne, blei rekna til å vera mellom 10,5 og 11,3 km i lengd. I søraust var dei plassert høgt på kunstige haugar, noko som tyda på eit mongolsk opphav.
Festningen i nordaust blei bygd høgt på ein haug og hadde murar og ei vollgrav rundt. Det var rett nok lite igjen av nokre tårn. Sabz-moskeen (Masjid Sabz) med den grøne kuppelen sin skal husa grava til ein khwaja, Abul Narsi Parsar. Av den tidlegare madrasaen (skulen) var det berre igjen inngangen med si boge.
Byen var forskansa i 1911 med eit par hundre frivillige (kasidarer), vanlege troppar heldt til ved Takhtapul nær Mazar-e Sharif. Hagane i nordaust hadde eit karavaneserai som utgjorde den eine sida av ein gardsplass.
Balkh i dag
Det blei sett i gang eit moderniseringsprosjekt gang i 1934 der det blei bygd åtte gater med hus og basarar. Balkh er eit senter for bomullsindustrien, skinn frå persiske lam, og for landbruksprodukt som mandlar og melona r. I tillegg til dei antikke ruinane og festningane har byen fleire minnesmerke:
Forsikring
Trygding eller forsikring er ein avtale som er meint å tryggja ein person eller ei verksemd mot økonomisk tap ved uventa hendingar, som brann, skade, tjuveri og liknande. Det er ofte trygdelag eller forsikringsselskap som gjev trygding. Til det å teikna trygding har ein verba forsikra, trygda og assurera.
Mount Odishaw
Mount Odishaw er eit høgt og markant fjell, 3965 moh, og eit særeige landemerke 9 nautiske mil (17 km) sør-sørvest for Mount Kaplan i Hughes Range. Det vart oppdaga og fotografert av Richard E. Byrd på Baselaying Flight den 18. november 1929, og kartlagd av A.P. Crary i 1957-58. Det vart namngjeve av Crary etter Hugh Odishaw, administrasjonssekretær i U.S. National Committee etter Det internasjonale geofysiske året.
Abdel Fattah al-Sisi
Abdel Fattah Saeed Hussein Khalil al-Sisi er ein egyptisk general og president i landet sidan 2014. Han er mest kjend for å vera mannen som stod bak kuppet 3. juli 2013.
Al-Sisi studerte ved militærakademiet i 1977.
I 2011, etter protestane som førte til at president Hosni Mubarak gjekk av, blei Al-Sisi utpeikt av den nye islamistiske presidenten Mohammed Mursi som leiar for den militære etterretninga. 5. august 2012 blei han også utpeikt som forsvarsminister.
Under nye folkelege protestar i juni-juli 2013 mot styret til den nye president Mohammed Mursi, gav al-Sisi presidenten, som var upopulær i store delar av befolkninga, 2. juli ein tidsfrist på 48 timar for å finna ei løysing. Viss ikkje kom militæret til å gripa inn for å få fjerna han. Mursi ignorerte dette, og 4. juli fekk Al-Sisi avsett presidenten. Al-Sisi blei president i Egypt 8. juni 2014.
Radev Point
Radev Point (bulgarsk Радев нос, ‘Radev Nos’) er eit nes i heilt søraust i Rugged Island utanfor vestkysten av Byers Peninsula på Livingston Island i Sør-Shetlandsøyane i Antarktis. Det ligg 1,05 km sørvest for Vund Point, 2,62 km sør for Laager Point og 4,5 km aust for Benson Point.
Neset er kalla opp etter den bulgarske historikaren, forfattaren og diplomaten Simeon Radev (1879–1967).
Fylkesveg 580 i Rogaland
Fylkesveg 580 i Rogaland går mellom Vikevåg og Sel i Rennesøy kommune. Vegen er 3,1 km lang.
DS «Castor» (1920)
DS «Rødfaxe» (kallesignal WNRF - LCGE - LDMG) var eit dampskip bygt i 1920 som lasteskip for A/S Primula, eigd av Schach, Steenberg & Co, i København i Danmark.
To år seinare vart skipet kjøpt av Det Bergenske Dampskibsselskab (BDS) og omdøypt DS «Castor». Det gjekk inn i ruta mellom London og Austersjøen og var i flåten til BDS i litt over 25 år, før det hamna i Finland og gjekk under namna «Tankar», «Sisukas» og «Sisal» før det vart opphogd i Belgia i 1964.
Historie
Skipet vart bygt ved Helsingør Jernskibs & Maskinbyggeri i Helsingør i Danmark og vart levert i oktober 1920 for A/S Primula i København.
17. september 1922 var «Rødfaxe» i Fredrikshamn i Finland då kapteinen, andrestyrmannen, maskinmeisteren, hovmeisteren og fem andre av mannskapet drog til den vesle byen Faitsalmi, som låg tre kilometer unna. På veg attende til skipet skulle dei fraktast i ein fiskebåt. Den finske eigaren var særs rusa nekta å følgje rådet til broren om å reve segla. Han hadde òg med seg kona. Båten kolsegla i det dårlege vêret og alle ombord omkom. Berre sju av dei ni danskane vart funne att. Dei sju omkomne vart lagt i kister og skulle førast heim til Danmark, men 30. september gjekk det på grunn ved innløpet til København kalla «Tre kroner». Seinare vart jungmannen ombord funnen i den finske skjergarden og gravlagd i Finland.
19. februar 1925 drukna to av mannskapet i Solheimsviken i Bergen då dei fall ut av ein travaljebåt og drukna. Skipet skulle forhale frå ankerplassen og to av mannskapet gjekk i båten for å få laus fortøyingane. Dei fekk laus den eine wiren, og då dei fekk laus den andre ropte dei ombord at dei kunne byrje å hiva denne ombord. Like etterpå høyrde ein eit rop om å stanse hivinga, og så eit skrik. Då taubåten kom til staden stod båten på høgkant i vatnet. Ein sokna etter dei og den første vart funnen ganske raskt, og den andre etter kring tre kvarter, men livet stod ikkje til å berge for nokre av dei. Dei to var 16 og 21 år gamle. Truleg hadde dei festa wiren til båten for å bli dradd inn til skipet, og så har wiren kome under båten og velta han rundt. Skipet verka å ha ein lagnad med å miste menn overbord. 8. desember 1925 fall båtsmannen på «Castor» overbord etter avgangen frå Preston i grov sjø. Mannen var grekar og i 30-åra. Utover i 1930-åra byrja «Castor» å gå i trampfart. Sommaren 1935 gjekk «Castor» ein tur til Vestindia. I november 1936 var skipet på reise i Austersjøen då det kom ut for ein storm. Skipet fekk ein del skade på støtter, rekkjer og styreapparat. Det vart reparert i Hull, der det var på veg med last. Like før jul same året var «Castor» på tur frå Drammen til Stettin i ballast då det kom ut for nok ein storm. Rorleidninga vart skadd og skipet dreiv mot svenskegrensa. Kapteinen snudde derfor skipet og segla inn til Larvik.
8. februar 1940 segla «Castor» i konvoien HN 10 til Storbritannia med stykkgods. Skipet må ha vore i Noreg 9. april 1940, for skipet hamna i heimeflåten og hamna i rute til Sverige og Tyskland. Ei kjelde skriv at skipet vart skadd av bomber i 1940, men nemner ingen detaljar om dette.
I februar 1941 grunnstøytte «Castor» ved Varberg på svenskekysten. Det var mykje is i farvatnet og på grunn av isvanskane gjekk skipet på grunn ved ein stake. Mannskapet prøvde å få skipet av grunn for eiga hjelp, men det stod bom fast, og dei måtte få hjelp frå Halmstad. Beringsløna kom på 60 000 kroner. Skipet gjekk igjen på grunn «to-tre ganger nordpå» i januar 1942. Skipet fekk stor skade og måtte i dokk. Skaden vart taksert til 39 000 kroner og skipet i skadelidd tilstand vart taksert til 874 000 kroner. I 1943 hadde «Castor» ein kollisjon i Egersund. Skipet låg under oppankring med kjetting ut på begge sider. Då straumen snudde, svinga «Castor» opp. Under opphivinga av ankera var det kome snurr på kjettingane, og ein måtte då slakke ut kjettingane att. Eit anna skip like ved svinga òg opp, i retning mot «Castor», som fekk ein bulk i platene på den eine sida.
Ei kjelde skriv at skipet vart råka av ei mine nær Egersund den 24. november 1944, lagt av den fransk ubåten «Rubis», men vart berre skadd og forliste ikkje.
I maidagane etter frigjeringa i 1945 gjekk «Castor» i dokk på Laksevåg for overhaling før det gjekk til Oslo for lasting i kystrute til Vestlandet og Nordland. Utpå 1945 og i åra etter krigen gjekk skipet i trampfart. I januar 1948 vart skipet kjøpt av finske eigarar i Gamlakarleby, A/B Tankar Steamship Co. Ltd. Det fekk då namnet «Tankar». Ein av dei siste turane skipet gjorde for BDS var til Frankrike i februar 1948.
I 1955 vart skipet kjøpt av A/B Andersson Steamship Co. Ltd. i same by og med same namn. Året etter kjøpte Varustana O/Y Sisukas Rederi skipet og det hamna i Helsingfors med namnet «Sisukas». I 1963 vart skipet kjøpte P/R Sisal (Fenno Steamship Ltd. O/Y) i Helsingfors og det var omdøypt til «Sisal».
Den 10. oktober 1963 kom skipet til Brugge i Belgia for opphogging.
Skipet
Tonnasjen til skipet var ved levering 1 640 brt, 933 nrt og lasteevna var 2 400 dødvekttonn. Volumet i lasterommet var 3 350 m³, Hovudmaskinen var ein kolfyrt tresylindra ekspansjon dampmaskin, levert av verftet i Helsingør. Oppgjeven yting var 600 iHk (indikerte hestekrefter) og 158 nominelle hestekrefter som gav ein toppfart på 9,5 knop.
I 1928 vart det sett inn doble vinsjar til luke 2 og i 1931 fekk skipet straumlinjeror. Eit peileapparat vart sett inn i 1933 og i 1939 fekk skipet radio
Samuel Colt
Samuel Colt var ein USA-amerikansk oppfinnar og forretningsmagnat. Colt utvikla revolveren og gjorde han økonomisk for eit større publikum ved hjelp av masseproduksjon. Colt bidrog med skytevåpen både til Nord- og Sørstatane under den amerikanske borgarkrigen, og til nybyggjarar i «Det ville vesten». Samuel Colt grunnla Colt's Patent Fire-Arms Manufacturing Company, i dag Colt's Manufacturing Company.
Bakgrunn
Colt var fødd i Hartford i Connecticut som son av forretningsmannen Christopher Colt (1777-1850) og Sarah Colt, fødd Caldwell. Samuel var tidleg interessert i teknikk og kjemi. Ein av dei første eigdelane var ein gammal flintlåspistol som hadde høyrt til morfaren hans, John Caldwell, som hadde vore offiser i den kontinentale hæren. Colt var særs interessert i oppslagsverket Compendium of Knowledge som han kom over under skulegangen. Han bygde sjølv ei galvanisk celle og eksperimenterte med pyroteknikk. Han heldt oppvisingar på den amerikanske sjølvstendedagen 4. juli. Ved eit slikt høve, i 1830, starta han ein brann på kostskulen han gjekk på, og blei send heim. Faren sende han til sjøs i staden. Colt reiste med briggen «Corvo» til Calcutta, og undervegs laga han ein tremodell av ein pepperbox-pistol, ein forløpar for revolveren. Han skilde seg frå samtidige våpen ved at den roterande sylinderen blei låst på plass i staden for at brukaren sjølv prøvde å setja han i rett stilling.
Colt-revolveren
Samuel Colt vende tilbake til USA i 1832. Han fekk støtte av faren til å utvikla ein pistol og ei rifle. Pistolen eksploderte då han blei avfyrt, men rifla verka godt. Faren nekta å finansiera vidare forsøk, og Colt la ut på ein turné der han demonstrerte lystgass i USA og Canada som «the Celebrated Dr. Coult of New-York, London and Calcutta». Han prøvde ei stund å halda meir seriøse vitskaplege foredrag, men fann at meir underhaldande førestillingar selde betre. Saman med bilethoggaren Hiram Powers laga han ei førestilling med vaksskulpturar og pyroteknikk som bygde på Den guddommelege komedie.
Med midla han hadde spart kunne Colt betala børsemakarar i Baltimore til å byggja våpenet han ville utvikla. Han fekk lån og råd frå ein venn av faren, Henry Leavitt Ellsworth, som arbeidde ved patentkontoret i USA. Då Colt hadde utvikla ein god pistol-prototyp rådde Ellsworth han til å søka patent i Storbritannia først og deretter i USA. I 1835 reiste han til England, fekk etter ei viss tid patent der, og tok så patent i USA. I 1836 danna han eit selskap med risikokapital, Patent Arms Manufacturing. Medan Colt ikkje rekna seg sjølv som oppfinnaren av revolveren, stod han for store framsteg i utforminga, som ei tennhette som gjorde avfyringa tryggare, raskare og meir påliteleg, og ein sylinder som blei låst på plass på linje med løpet. Colt brukte også fleire utskiftbare delar, og hadde som mål å utvikla eit skytevåpen som kunne lagast på samleband.
Colt demonstrerte pistolen sin på landhandlar og for president Andrew Jackson, som gav han ei skriftleg godkjenning. Salet gjekk likevel tregt, og då han først fekk ein større ordre frå Sør-Carolina kunne ikkje verksemda produsera dei 50-75 våpena som trongst raskt nok. Under Seminolekrigen i Florida brukte dei amerikanske soldatane pistolar og rifler frå Colt. Verksemda hadde likevel store økonomiske vanskar, og i 1843 blei ho nedlagd.
Sjøminer og leidning
Colt utvikla no andre oppfinningar: Vasstette leidningar av koppar og tjøre, og elektriske detonatorar til undervassbruk. Han slo seg saman med Samuel Morse, som la telegraflinjer under elver, innsjøar og bukter. Colt hadde stor tru på at leidningen hans ville gjera det godt saman med Morse si telegrafoppfinning. Då fiendskap voks mellom USA og Storbritannia fatta dei amerikanske styresmaktene interesse for Colt sine sjøminer, men kongressmannen John Quincy Adams kalla dei ukristelege og urettvise, og gjorde ende på prosjektet.
Samuel Colt byrja no utviklinga av patronar som tolte vatn. Opptil då hadde ein brukt små kruthaldarar av skinn eller papir som kunne bli øydelagde om dei blei våte. Colt prøvde ulike haldarmateriale, men valde til slutt tynn metallfolie. Etter fleire forsøk fekk Colt ein ordre på 200 00 slike patronar frå den amerikanske hæren. Colt hadde no tid og pengar til å vidareutvikla revolveren sin, sjølv om han ikkje hadde nok støtte til å gjenopna produksjonen.
Colt's Patent Fire-Arms Manufacturing Company
I 1847 oppsøkte kaptein Samuel Walker frå politi/militærstyrken Texas Rangers Colt og bestilte 1 000 revolverar til bruk i krigen mot Mexico. Han hadde sett Colt sine våpen i bruk under Seminolekrigane, og bad om eit par endringar: Dei nye våpena skulle ha plass til 6 kuler i staden for 5, vera sterke nok til å kunne drepa ein mann eller hest med eitt skot, og vera raskare å lada. Resultatet blei eit våpen kalla Colt Walker. Med den nye store ordren kunne Colt byrja våpenproduksjon att. Han bygde fabrikken Colt's Patent Fire-Arms Manufacturing Company i Hartford, i 1848. Ein større fabrikk blei bygd i 1855. Colt hadde også ein fabrikk i London som byrja produksjon i 1853.
Seinare liv og ettermæle
Samuel Colt vakta patentrettane sine, og gjekk til mange søksmål mot dei han meinte braut det. Han oppnådde nært monopol på sin type skytevåpen i Nord-Amerika og Europa, og gjorde store sal ved å tilby våpen til nasjonar på begge sider av moglege konfliktar. Forfølginga av sin eigen patent hindra andre frå å vidareutvikla våpenet hans, men tvinga dei til å gå nye vegar. Ho sinka også Colt si eiga utvikling. Då ein av hans tilsette, Rollin White]], føreslo gjennombora sylindrar slik at ein kunne bruka metallpatronar i handvåpen, blei han sagt opp. White tok ideen sin til konkurrenten Smith & Wesson, som tok patent på ideen og hindra Colt frå å bruka han i tjue år.
Colt marknadsførte våpena sine ved hjelp av gåver, bestikking, merkevarebygging og mange ulike typar reklame. Han gjorde revolveren sin til eit symbol på amerikansk fridom og patriotisme, og framheva amerikansk teknologi over europeisk.
Mohawk Valley-raidet
Mohawk Valley-raidet (februar 1692) vart utført mot tre mohawklandsbyar i Mohawk River-dalen av franske og indianske krigarar kommandert av Nicolas d'Ailleboust de Manthet. Raidet var ein del av dei langvarige beverkrigane og Kong Vilhelm-krigen. Dei tre landsbyane vart øydelagde, mellom anna viktige matlager. Mange mohawkar vart anten drepne eller tekne til fange. Fangane var meint å folkesette kristne indianarlandsbyar nær Montreal.
Angriparane, som gjekk langsamt avstad på grunn av fangane, vart etterfølgd av ein engelsk-irokesisk styrke leia av major Pieter Schuyler. Dei to styrkane møttest i ei småtrefning nokre dagar etter radier. På grunn av forfølginga måtte angriparane lauslate dei fleste av fangane sine. Fleire av forsyningane deira vart òg øydelagde og dei svelt før dei klarte å kome seg attende til Montreal.
Mohawkane vart alvorleg svekka som ein militærstyrke innanfor Irokesarføderasjonen, og raidet medverka til freden i 1701 mellom irokesarane, franskmennene og mange andre stammer.
Samuel Colt
Seinare liv og ettermæle
Under den amerikanske borgarkrigen fortsette Colt praksisen med å selja våpen til begge sider. Dette gav han stempel som ein sørstatssympatisør og forrædar i fleire Nordstats-aviser. Som motsvar på desse anklagene blei Colt 16. mai 1861 utnemnd til oberst i «1st Regiment Colts Revolving Rifles of Connecticut» som var utstyrt med rifler av Colt Model 1855 Revolving Carbine.
I 1867 bygde enkja Elizabeth ei kyrkje til minne om Colt og dei tre barna dei hadde mista. Eit kyrkjelydshus blei tilføyd i 1894 til minne om den avdøde sonen Caldwell. Church of the Good Shepherd and Parish House i Hartford er no oppført på lista National Register of Historic Places. I 2006 blei Samuel Colt innført i National Inventors Hall of Fame.
Erstatning
Erstatning er eit økonomisk vederlag for påført tap eller skade. Det kan koma krav om erstatning i forhold der to partar har ein avtale (som ein kontrakt) som blir broten, i samband med forsikring, eller der ein person eller ei verksemd har objektivt ansvar for tap eller skader.
Olds Peak
Olds Peak er ein fjelltopp (1480 moh) som ligg 6 nautiske mil (11 km) nordaust for Mount Kenney sør i Longhorn Spurs i Dronning Maudfjella. Det vart namngjeve av Advisory Committee on Antarctic Names (US-ACAN) etter offiser Corwin A. Olds i U.S. Navy som deltok i Antarctic Support Activity i løpet av U.S. Navy Operasjon Deepfreeze 1964.
Yad Mordechai
Yad Mordechai (hebraisk skrift יַד מָרְדְּכַי, tyder Mordechai-minnesmerket) er ein kibbutz sør i Israel. Han ligg 10 km sør for Ashkelon og høyrer til Hof Ashkelon regionale kommune. I 2006 hadde han 710 innbyggjarar.
Historie
Samfunnet vart grunnlagd i 1930-åra av Hashomer Hatzair-medlemmar frå Polen og i starten organiserte dei sesg sjølv i ein kibbutz kalla Mitzpe Yam nær Netanya, som vart grunnlagd i 1936. Men dei 14 måla med jord som kibbutzen fekk var for lite til å utvikle kibbutzen. Han vart derfor flytta til eit område nær Ashkelon i desember 1943 og den nye busetjinga vart kalla opp etter Mordechai Anielewicz, som døydde i kampane mot nazistane medan han var kommandant i Żydowska Organizacja Bojowa i Ghettoen i Warszawa. Under den arabisk-israelske krigen i 1948 vart kibbutzen angripen av Egypt i slaget ved Yad Mordechai.
Det står ein statue av Anilewicz i kibbutzen, plassert ved sidan av det gamle vasstårnet som er bevart etter at det vart øydelagd av egyptarane. Kibbutzen har òg eit museum for Anielewicz og kampane i ghettoen, i tillegg til slaget ved Yad Mordechai.
Ad Dakhiliyah guvernement
Ad Dakhiliyah (arabisk الداخلية) er eit av guvernementa (muhafazah) i Oman med Nizwa som regionssenter. Han var tidlegare ein region (mintaqah) og vart eit guvernement den 28. oktober 2011.
Provinsar
Ad Dakhiliyah guvernement er delt inn i åtte provinsar (wilayat):
Avalonhalvøya-toktet
Avalonhalvøya-toktet skjedde under Kong Vilhelm-krigen då styrkar frå Ny-Frankrike, leia av Pierre Le Moyne d'Iberville, øydela 23 engelske busetnader langs kysten av Avalonhalvøya på Newfoundland i løpet av tre månader. Toktet starta med eit raid mot Ferryland den 10. november 1696 og heldt fram langs kysten fram til dei raida landsbyen Heart's Content.
Andre stader som vart raida var mellom anna Cape Broyle, Bay Bulls, Petty Harbour, St. John's, Holyrood og Carbonear.
Tonight Again
Eurovision Song Contest 2015
På ein pressekonferanse 4. mars 2015, 5. mars austaustralsk tid, vart det kjend at Sebastian ville representere Australia under debuten i ''Eurovision Song Contest 2015 i Wien i Austerrike. Sebastian vart vald internt av Special Broadcasting Service, og det same vart «Tonight Again» nokre dagar seinare. Bidraget var direktekvalifisert til finalen.
2K11 Krug
2K11 Krug, NATO-rapporteringsnamn SA-4 Ganef (russisk 2К11 Круг, 'sirkel') var det første mobile bakke-til-luft missilsystemet til Sovjetunionen. Systemet er samansett av beltevogna 2P24, missilet 9M8 og eldleiingsradaren 1S32.
Samansetjing
Systemet kan avfyre to 9M8-missil om gongen. Tre beltevogner saman med ein 1S32 eldleiingsradar dannar eit luftvernsbatteri. Tre batteri saman med ein 1S12 luftovervakingsradar og nokre 2T6 omladingslastebilar dannar ein luftvernbataljon.
Fynbos
Fynbos (frå afrikaans fyn, 'fin, smal' og bos, 'busk', uttalt ) er eit plantesamfunn i dei sørvestlege delane av Sør-Afrika. Vegetasjonen består hovudsakleg av eviggrøne buskar og grasaktige plantar. Blada på buskane kan vera fine og nåleforma eller tjukke og lêraktige. Fynbos-området er elles kjenneteikna av stort biologisk mangfald og ei høg grad av endemisme (mange artar som lever her, finst berre her). Fynbos utgjer rundt halvparten av den særmerkte floraregionen Cape. Det finst rundt 8 500 ulike artar har, og oppimot 6 000 av dei er endemiske.
Generelt
Området har middelhavsklima med tørre, varme somrar og vintrar som er regnfulle og kjølige, men frostfrie. Jorda er inndelt i seks florarike, og Kapplandet er rekna som eit eige florarike. Det er det minste florariket i verda, og det einaste som ligg i berre eitt land. Florariket omfattar 8700 planteartar, og 68 % av artane er endemiske. Kapplandet har den høgaste artsrikdommen av plantar i heile verda med 1300 arter per 10 000 km². Til samanlikning har den søramerikanske regnskogen på andreplass berre 400 arter per 10 000 km².
Ordet fynbos blir av og til brukt om all vegetasjonen i florariket, men det finst også andre vegetasjonstypar her, som karoo og skog. Fynbosbiomet omfattar to typar plantesamfunn - renosterveld og eigentleg fynbos. Plantesamfunnene minner mykje om tilsvarande vegetasjon andre stader med same klima, som maquis og garrigue i middelhavslanda.
Fynbosen veks i eit halvmåneforma område langs kysten frå Lambert's Bay og Nieuwoudtville i nord sørover til Cape Town og austover til Port Elizabeth. I fjella finst det artsfattig, fynbosliknande vegetasjon vidare aust til Grahamstown. Denne fjellfynbosen finst delvis utanfor grensene til Cape-florariket. Verdsarvområdet Cape floraregion blei skipa i 2004, og består av åtte verneområde, spreidd over store delar av Sør-Afrika.
Renosterveld
Artar i korgplantefamilien dominerer i renosterveld, særleg renosterbos (Elytropappus rhinocerotis), som har gjeve namn til vegetasjonstypen. Renoster er afrikaans for 'nashorn'. Vegetasjonen består hovudsakleg av buskar med små, harde, grå blad. Buskene høyrer til slekter som Eriocephalus, Felicia, Helichrysum, Pteronia og Relhania i korgplantefamilien, Aspalathus i erteblomfamilien, Anthospermum i maurefamilien, Hermannia i kattostfamilien og Passerina i tysbastfamilien.
Gras er også viktig i renostervelden, og det kan tenkast at buskane delvis har fortrengd graset etter at intensiv beiting frå husdyr tok til på 1700-talet. Knollvekstar i sverdliljefamilien, liljefamilien og orkidéfamilien er også viktige. Dei tre viktige familiane i fynbosen - lyngfamilien, Proteaceae og Restionaceae - manglar nesten heilt.
Vegetasjonstypen veks på fruktbar leire og silt, og store delar av arealet blir no brukt til dyrking av kveite. Berre fem prosent av det opphavlege arealet er bevart. Renosterveld er avgrensa til område med ein årsnedbør mellom 250–600 mm i året. Viss nedbøren er høgare, blir jorda vaska ut og fynbos oppstår i staden. Lågare nedbør fører til at karoo-vegetasjonen overtek.